РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12

от заседание на Комисия ”Професионална квалификация и 
информационни технологии”,
проведено на 14.06.2021 г.

Днес, 14.06.2021 г. /понеделник/ от 15:00 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: Анелия Чомакова – началник отдел „ИО“ в дирекция „ИТСС“ и  Георги Бошнаков – главен експерт – информационни технологии в отдел „ИО“, дирекция „ИТСС“.

1.ОТНОСНО: Доклад от началник отдел „ЕИСС“ във връзка с изпълнение на Договор № ВСС-495/16.01.2019 г. за гаранционна поддръжка и обслужване на ЕИСС.

Комисия “Професионална квалификация и
информационни технологии”
Р Е Ш И :

1.1.	 Упълномощава главния секретар на ВСС да започне пазарни проучвания във връзка със стартиране на обществена поръчка за последващи възлагания, свързани с адаптиране на ЕИСС при промени в законодателството, вътрешни актове на ВСС и разработване на нови функционалности във връзка с промени в законодателството след изчерпване на предвидените човекомесеци в чл. 10, ал. 1, т. 7 от Договор № ВСС-495/16.01.2019 г.
1.2.	 Възлага на главния секретар на ВСС да подпише и изпрати приложения проект на писмо до директора на „Информационно обслужване“ АД със запитване за финансовата себестойност на един човекомесец.

2.ОТНОСНО: Искане от административния ръководител на Апелативен съд – Варна за осигуряване на средства за закупуване на 1 брой компютърна конфигурация.

Комисия “Професионална квалификация и
информационни технологии”
Р Е Ш И :

2.1. Искането от административния ръководител на Апелативен съд – Варна за осигуряване на средства за закупуване на 1 брой компютърна конфигурация на стойност 1 572,00 лв. с ДДС е целесъобразно.
2.2. Изпраща решението по т. 2.1 ведно с доклад на Комисия „Бюджет и финанси" към Пленума на ВСС, по компетентност.

3.ОТНОСНО: Искане от и.ф. административен ръководител на Районен съд – Козлодуй  за осигуряване на средства за закупуване на 1 брой сървър, операционна система Windows Server Standard 2019 и 1 брой UPS за сървър.

Комисия “Професионална квалификация и
информационни технологии”
Р Е Ш И :

3.1. Искането от и.ф. административен ръководител на Районен съд – Козлодуй  за осигуряване на средства за закупуване на 1 брой сървър на стойност 4 903,32 лв. с ДДС, операционна система Windows Server Standard 2019 на стойност 1 649,20 лв. с ДДС и 1 брой UPS за сървър на стойност 995,72 лв. с ДДС е целесъобразно.
3.2. Изпраща решението по т. 3.1 ведно с доклад на Комисия „Бюджет и финанси" към Пленума на ВСС, по компетентност.

4.ОТНОСНО: Искане от и.ф. административен ръководител на Районен съд – Севлиево за осигуряване на средства за закупуване на 1 брой копирна машина.
Комисия „Бюджет и финанси“ към Пленума на ВСС се е произнесла по искането от и.ф. административен ръководител на Районен съд – Севлиево с решение по протокол № 22/09.06.2021 г., т. 16, поради което

Комисия “Професионална квалификация и
информационни технологии”
Р Е Ш И :

4.1. Приема за сведение искането от и.ф. административен ръководител на Районен съд – Севлиево за осигуряване на средства за закупуване на 1 брой копирна машина.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА

ЧЛЕНОВЕ НА КОМИСИЯТА: 

БОРЯНА ДИМИТРОВА /п/

ГЕРГАНА МУТАФОВА /п/

СВЕТЛАНА БОШНАКОВА/п/